et sijn comen te rechts inde banc voe meye en scepen van loven
jan dokens die naden rechte der stat van loven gheleit es tot allen den
goeden jouffr katlijnen van hamstel weduwe arnts wilen van dynter
in deen zijde en jan van hamstel der vors jouffr katlijnen brueder
in dande Aldair de vors jan dekens dede lesen een deylinge van
goeden tusschen janne van hamstel en jouffr katlijnen vors gemaect
voe scepen van loven dair inne zeke goede gelegen te deurne
en bakel en desgelix xxxvi lb borsgelts bosscher muten gelegen te
os en tefelen der vors jouffr katlijnen in deylingen gevallen in welken
brief de vors jan hue gelooft hadde vand selver deylingen genoechte
doene dair af de vors jouffr katlijne tvonisse genomen hadde
Ende daenteynden seyde de vors jan dekens dat de vors jan
van hamsel zijnd zuster jonc sijnde vermomboert sijnde hadde
en also de vors xxxvi lb vercocht sonder huen sente ende
de peningen dair af getooghen seyde vort dat de selve jan
vanden goeden der vors jouffr katlijnen in deylingen gevallen
te deurne en te bakel gelegen afgehouwen hadde en tsijnen wille
bekeert omtrent tweehondert opgaender ryken die zij also lief hadde
als tweehondert rijds oft tghene dat goede mannen hen des
verstaende die taxeren souden Welc vercopen en aenveerden
de vors jan sekens boodt te thoenen Hoopen mits dien dat
de vors jan besunder bij crachte vander vors gelooften van
genoech doene gehouden sijn soude hue vanden vors xxxvi lb
te voldoene alsoe dat hem en sijnen beleide die volghen
souden desgelix vanden verloope der selver tot desen daghe
toe betalen en oic vanden vors houte restitucie ende des
geliefde hem tvonis Dair tegen de vors jan van hamstel in
zijnen verantweerden ontkynde int geheel dbileggen des
vors jans dekens en seyde dat hij sijnre zuster aen
hue gedeelte gheen letsel gedaen en hadde en oft hue
enighe goede van yemande voer gehouden wordde dat in sijne
wech niet en scoutt mochte sij die volgen also dat behoerde
naden rechte vand banc dair die gelegen waen oft
anders na huer gelieften Ende alse vanden vors eycken dede
sij segghen dat arnt van dynter die selve in sijnen leven
afgehouwen hadde Hoopen dair ome vander aenspraken ongehoude
te wezen en dat hij costeloes ontslagen soude voezen versueken